ΚΑΝΟΝΙΣΜΟΣ (ΕΟΚ) αριθ. 241/79 ΤΗΣ ΕΠΙΤΡΟΠΗΣ της 8ης Φεβρουαρίου 1979 περί τροποποιήσεως του κανονισμού (ΕΟΚ) αριθ. 467/77 "περί της μεθόδου και του επιτοκίου που πρέπει να εφαρμοστούν για τον υπολογισμό των εξόδων της χρηματοδοτήσεως των παρεμβάσεων των σχετικών με αγορές και διάθεση"

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 729/70 του Συμβουλίου της 21ης Απριλίου 1970 περί χρηματοδοτήσεως της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΟΚ) αριθ. 2788/72(2), και ιδίως το άρθρο 3 παράγραφος 2, τον κανονισμό (ΕΟΚ) αριθ. 786/69 του Συμβουλίου της 22ας Απριλίου 1969 περί χρηματοδοτήσεως των δαπανών παρεμβάσεως στην εσωτερική αγορά στον τομέα των λιπαρών ουσιών(3), όπως τροποποιήθηκε τελευταία από τον κανονισμό (ΕΟΚ) αριθ. 3180/76(4), και ιδίως το άρθρο 5 παράγραφος 1 υπό στ),

τον κανονισμό (ΕΟΚ) αριθ. 787/69 του Συμβουλίου της 22ας Απριλίου 1969 περί χρηματοδοτήσεως των δαπανών παρεμβάσεως στην εσωτερική αγορά στον τομέα των δημητριακών και της ορύζης(5), όπως τροποποιήθηκε τελευταία από τον κανονισμό (ΕΟΚ) αριθ. 3180/76, και ιδίως το άρθρο 4 παράγραφος 1 υπό η),

τον κανονισμό (ΕΟΚ) αριθ. 788/69 του Συμβουλίου της 22ας Απριλίου 1969 περί χρηματοδοτήσεως των δαπανών παρεμβάσεως στην εσωτερική αγορά στον τομέα του χοιρείου κρέατος(6), όπως τροποποιήθηκε τελευταία από τον κανονισμό (ΕΟΚ) αριθ. 3180/76, και ιδίως το άρθρο 5 παράγραφος 1 υπό στ),

τον κανονισμό (ΕΟΚ) αριθ. 2334/69 του Συμβουλίου της 25ης Νοεμβρίου 1969 περί χρηματοδοτήσεως των δαπανών παρεμβάσεως στην εσωτερική αγορά στον τομέα της ζάχαρης(7), όπως τροποποιήθηκε τελευταία από τον κανονισμό (ΕΟΚ) αριθ. 3180/76, και ιδίως το άρθρο 4 παράγραφος 1, υπό η),

τον κανονισμό (ΕΟΚ) αριθ. 2305/70 του Συμβουλίου της 10ης Νοεμβρίου περί χρηματοδοτήσεως των δαπανών παρεμβάσεως στην εσωτερική αγορά στον τομέα του βοείου κρέατος(8), όπως τροποποιήθηκε τελευταία από τον κανονισμό (ΕΟΚ) αριθ. 1174/75(9), και ιδίως το άρθρο 3 παράγραφος 1 υπό ζ),

τον κανονισμό (ΕΟΚ) αριθ. 2306/70 του Συμβουλίου της 10ης Νοεμβρίου 1970 περί χρηματοδοτήσεως δαπανών παρεμβάσεως στον τομέα του γάλακτος και των γαλακτοκομικών προϊόντων(10), όπως τροποποιήθηκε τελευταία από τον κανονισμό (ΕΟΚ) αριθ. 3139/76(11), και ιδίως τα άρθρα 4, 5 και 6 παράγραφος 1 υπό ζ),

τον κανονισμό (ΕΟΚ) αριθ. 1697/71 του Συμβουλίου της 26ης Ιουλίου 1971 περί χρηματοδοτήσεως των δαπανών παρεμβάσεως στον τομέα του ακατέργαστου καπνού(12), όπως τροποποιήθηκε τελευταία από τον κανονισμό (ΕΟΚ) αριθ. 330/74(13), και ιδίως το άρθρο 4 παράγραφος 1 υπό η),

Εκτιμώντας:

oτι το άρθρο 7 του κανονισμού (ΕΟΚ) αριθ. 1883/78 του Συμβουλίου(14), ορίζει ότι, για τα προϊόντα που υφίστανται μείωση της αξίας τους εξ αιτίας εναποθηκεύσεώς τους, το οικονομικό αποτέλεσμα αυτής της μειώσεως λαμβάνεται υπόψη κατά το χρόνο της εισόδου στην παρέμβαση- ότι ακολουθεί μεταβολή της βάσεως υπολογισμού του κόστους χρηματοδοτήσεως το οποίο συνιστά στοιχείο των δαπανών που λαμβάνονται υπόψη για τον καθορισμό των καθαρών απωλειών των οργανισμών παρεμβάσεως-

ότι κατά υπολογισμό της μέσης αξίας του προϊόντος ανά τόννο πρέπει να ληφθεί υπόψη η αντίστοιχη μείωση της αξίας- ότι πρέπει συνεπώς να τροποποιηθεί ο κανονισμός (ΕΟΚ) αριθ. 467/77 της Επιτροπής(15)

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής του ΕΓΤΠΕ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 1 παράγραφος 2 του κανονισμού (ΕΟΚ) αριθ. 467/77 προστίθεται η ακόλουθη παράγραφος:

"Στην περίπτωση προϊόντος για το οποίο ο συντελεστής μειώσεως της αξίας καθορίστηκε σύμφωνα με το άρθρο 7 του κανονισμού (ΕΟΚ) αριθ. 1883/73, η αξία των προϊόντων που αγοράστηκαν κατά τη διάρκεια του οικονομικού έτους, υπολογίζεται πολλαπλασιάζοντας την τιμή αγοράς επί τον συντελεστή αυτόν."

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Ιανουαρίου 1979.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 8 Φεβρουαρίου 1979.

Για την Επιτροπή

Finn GUNDELACH

Αντιπρόεδρος

(1) ΕΕ αριθ. N 94 της 28.4.1970, σ. 7.

(2) ΕΕ αριθ. N 295 της 30.12.1972, σ. 1.

(3) ΕΕ αριθ. N 105 της 2.5.1969, σ. 1.

(4) ΕΕ αριθ. N 359 της 30.12.1976, σ. 11.

(5) ΕΕ αριθ. N 105 της 2.5.1969, σ. 4.

(6) ΕΕ αριθ. N 105 της 2.5.1969, σ. 7.

(7) ΕΕ αριθ. N 298 της 27.11.1969, σ. 1.

(8) ΕΕ αριθ. N 249 της 17.11.1970, σ. 1.

(9) ΕΕ αριθ. N 117 της 7.5.1975, σ. 7.

(10) ΕΕ αριθ. N 249 της 17.11.1970, σ. 4.

(11) ΕΕ αριθ. N 354 της 24.12.1976, σ. 3.

(12) ΕΕ αριθ. N 175 της 4.8.1971, σ. 8.

(13) ΕΕ αριθ. N 37 της 9.2.1974, σ. 5.

(14) ΕΕ αριθ. N 216 της 5.8.1978, σ. 1.

(15) ΕΕ αριθ. N 62 της 8.3.1977, σ. 9.